《送中书潘舍人省上二首》
宋代·苏籀

紫微鸡省待论思，少作英辞寤柬奇。
高浪驾天输朗汉，紫霄即日奋长离。
然明东里今同道，德裕封敖适此时。
应笑迂慵畸已甚，呜呼鹤巘缀蝉枝。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。